**A „RefiReál” verseny összefoglalója**

A Pécsi Református Kollégium Gimnáziuma és Szakközépiskolája a közelmúltban három versenyt rendezett a megye hetedikes és nyolcadikos diákjai számára. A résztvevő diákok magas száma a bizonyítéka annak, hogy az idegen nyelvi, a humán és a természettudományi műveltségterületek versenyei nagy népszerűségnek örvendenek.

Mindegyik eseményt remek hangulat, ötletes feladatok és értékes nyeremények jellemezték.

A versenyeken résztvevőknek Molnár Péter igazgató számolt be a középiskolában folyó munkáról, a nyelvi és általános tagozatról, valamint az egészségügyi szakközépiskolai képzésről.

**„Most mutasd meg!”**

Az immár 6. éve megrendezésre kerülő versenyen idén 110 tanuló vett részt. A szervezést minden évben az idegen nyelvi munkaközösség angol és német szakos tanárai végzik. A résztvevők mindkét nyelv esetében többek között hallott, olvasott szöveg értését mérő és nyelvhelyességi feladatokat oldanak meg írásban. A döntőbe jutott versenyzők közötti végső sorrendet a szóbeli forduló alakítja ki.

**„Mindörökké Pécs”**

A háromfős csapatok számára kiírt műveltségi verseny célja, hogy a tanulók Pécs városának történelmén keresztül megismerjék egy-egy korszak kultúráját, eseményeit. Az elmúlt években az Árpád-kor, a török hódoltság és a dualizmus kora került terítékre. A szervezést és a lebonyolítást a humán munkaközösség magyar, történelem, hittan, ének-zene, rajz, könyvtár szakos tanárai vállalják évről évre.

**„RefiReál”**

A „RefiReál” természettudományi verseny a „Mindörökké Pécs”-hez hasonlóan 3 éve kerül megrendezésre a reál munkaközösség tagjainak szervezésében. A résztvevők az országban egyedülálló kísérletnek lehettek szemtanúi, amelyben egy rendkívül hidrofób tulajdonságú por és víz keverékének létrehozását láthatták. A nagyfokú kreativitást és jó logikai képességeket igénylő feladatokat a matematika, fizika, kémia, biológia és földrajz tantárgyak ismeretanyagából válogatták a szervezők. Az értékes jutalomkönyveket a nyertesek választhatták ki.

A verseny résztvevőinek száma 33 fő volt.

**A verseny helyezettei:**

|  |  |  |  |
| --- | --- | --- | --- |
| A verseny kategóriája | I. helyezett tanuló neve, osztálya, iskolája, felkészítő tanára | II. helyezett tanuló neve, osztálya, iskolája, felkészítő tanára | III. helyezett tanuló neve, osztálya, iskolája, felkészítő tanára |
| Természet-tudományi | "Idegszövet" csapata: Révész Márton (8.o.), Gyenis Dénes (8.o.), Révész Anna (7.o.)  PTE Deák Ferenc Gyakorló Gimnázium és Általános Iskola, felkészítő tanárok: Haramachné Mathiesz Tünde  Dr. Örkényiné Mostbacher Zsuzsanna  Horzsa Gáborné | "Gondolkodók" csapata: Szőke Máté (8.o.), Koch Marcell (8.o.), Rittmann Richárd (7.o.)  PTE Deák Ferenc Gyakorló Gimnázium és Általános Iskola, felkészítő tanárok: Horváthné Szűcs Márta  Haramachné Mathiesz Tünde  Dr. Örkényiné Mostbacher Zsuzsanna | "Vattacukrok" csapata: Storcz Júlia, Lettner Gerda, Storcz Dániel  Pécsi Református Kollégium Általános Iskolája, felkészítő tanár: Matesz Kinga |